עברית

Apple בע״מ
הסכם רישיון תוכנה עבור macOS Monterey

לשימוש במחשבים ממותגי-Apple

נא לקרוא את הסכם רישיון התוכנה הזה (״הרישיון״) בקפידה, בטרם תשתמש/י בתוכנה של Apple. על-ידי שימוש בתוכנה של Apple, הינך מביע/ה את הסכמתך להיות כפוף/ה לתנאי רישיון זה.  אם אינך מסכים/ה לתנאי הרישיון, אל תתקין/י ו/או תשתמש/י בתוכנה של Apple, ואם תוצג בפניך האפשרות ״אני מסכים/ה״ או ״איני מסכים/ה״ לתנאים, לחץ/י על ״איני מסכים/ה״. אם רכשת את התוכנה של Apple כחלק מרכישה של חומרה של Apple, ואם אינך מסכים/ה לתנאי הרישיון, הינך רשאי/ת להחזיר את חבילת החומרה/התוכנה בשלמותה במהלך תקופת ההחזרה ל-Apple Store או למפיץ המורשה שממנו רכשת אותה, תמורת החזר, בכפוף למדיניות ההחזרות של Apple, הנמצאת בכתובת https://www.apple.com/legal/sales-support/. עליך להחזיר את חבילת החומרה/התוכנה במלואה על-מנת לקבל החזר.

הערה חשובה: במידה שניתן להשתמש בתוכנה זו כדי לשכפל, לשנות, לפרסם או להפיץ חומרים, הרישיון שלה מוגבל לשכפול, שינוי, פרסום והפצה של חומרים שאינם מוגנים בזכויות יוצרים, חומרים שהינך בעל/ת זכויות היוצרים שלהם או חומרים שהינך מוסמך/ת או מורשה/ית מבחינה חוקית לשכפל, לשנות, לפרסם או להפיץ. אם אינך בטוח/ה בנוגע לזכות שלך להעתיק, לשנות, לפרסם או להפיץ חומר כלשהו, עליך לפנות ליועץ המשפטי שלך.

1. כללי.
א. התוכנה של Apple (לרבות קוד ה-Boot ROM), כל תוכנה של צד שלישי, מסמכי התיעוד, הממשקים, התוכן, הגופנים וכל הנתונים שצורפו לרישיון זה, בין אם הותקנו מראש על חומרה ממותג Apple, בהתקן אחסון פנימי, במדיה נשלפת, בכונן, בזיכרון לקריאה בלבד, על-גבי כל מדיה אחרת או בכל מתכונת אחרת (המכונים ביחד ״התוכנה של Apple״) מסופקים לך במסגרת רישיון, ולא נמכרים לך, על-ידי Apple בע״מ (״Apple״), לשימוש בהתאם לתנאים של רישיון זה בלבד. Apple ו/או ספקי הרישיונות שלה ממשיכים להיות הבעלים של התוכנה של Apple עצמה ושומרים על כל הזכויות שלא הוענקו לך במפורש. הינך מסכים/ה לכך שהתנאים ברישיון זה יחולו על כל מוצר תוכנה ממותג Apple אשר ייתכן שמותקן בקדם-התקנה בחומרה שלך ממותג Apple, אלא אם מוצר זה מלווה ברישיון נפרד; במקרה כזה, הינך מסכים/ה לכך שתנאי רישיון זה יפקחו על השימוש שלך במוצר זה.

ב. Apple עשויה, לפי שיקול דעתה הבלעדי, להפיץ שדרוגים או עדכונים עתידיים של התוכנה של Apple עבור המחשב של מותג Apple שברשותך. השדרוגים והעדכונים, במידה ויהיו כאלה, לא בהכרח יכללו את כל מאפייני התוכנה הקיימים או החדשים ש-Apple תפיץ עבור דגמים חדשים יותר או עבור דגמים אחרים של מחשבים ממותג Apple. תנאי רישיון זה יחולו על כל שדרוגי או עדכוני התוכנה ש-Apple תספק, אשר יחליפו ו/או יתווספו למוצר המקורי של התוכנה של Apple, להוציא מקרים בהם השדרוג או העדכון יהיה מלווה ברישיון נפרד. במקרים אלו, התנאים של הרישיון הנפרד יגברו.

ג. זכויות הכותרת וכל זכויות הקניין הרוחני בכל ועבור כל תוכן המוצג על-ידי התוכנה של Apple או שהגישה אליו מתאפשרת על-ידה, שייכים לבעלי התוכן המתאימים. תוכן זה עשוי להיות מוגן בזכויות יוצרים או חוקים או אמנות אחרים של קניין רוחני, ועשוי להיות כפוף לתנאי השימוש של הצד השלישי המספק את תוכן. למעט כפי שהותר אחרת במסמך זה, רישיון זה אינו מעניק לך כל זכות לעשות שימוש בתוכן כזה, ואינו מבטיח שתוכן זה ימשיך להיות זמין עבורך. אינך רשאי/ת לפרסם מחדש, לשדר מחדש או להפיק מחדש תמונות שאת/ה מגיע/ה אליהן דרך News או "מפות" כקובץ עצמאי.

2. שימושים מותרים ברישיון והגבלות.
א. רישיון עותק בודד מותקן מראש של התוכנה של Apple בכפוף לתנאים ולמגבלות של רישיון זה, אלא אם כן השגת את התוכנה של Apple מה-Mac App Store במסגרת הורדה אוטומטית או במסגרת רישיון רב-משתמשים, רישיון תחזוקה או הסכם אחר בכתב מ-Apple, מוענק לך היתר מוגבל ולא-בלעדי להתקין, להשתמש ולהפעיל עותק אחד (1) של התוכנה של Apple במחשב אחד של מותג Apple בכל זמן נתון. לדוגמא, תנאי הרישיון האלה עבור עותק בודד יחולו עליך במידה שהתוכנה של Apple הותקנה מראש אצלך על חומרה של מותג Apple.

ב. רישיון Mac App Store אם השגת רישיון עבור התוכנה של Apple מה-Mac App Store או באמצעות הורדה אוטומטית, בהתאם לתנאים ולמגבלות של רישיון זה, וכפי שאושר על פי הסעיף ״כללי השימוש בשירותים ותכנים״ שמפורטים ב״תקנון שירותי המדיה של Apple״ (בקישור (https://www.apple.com/legal/internet-services/itunes/ (״Usage Rules״), מוענק לך רישיון מוגבל, בלתי ניתן להעברה ולא-בלעדי:

(1) להוריד, להתקין, להשתמש ולהפעיל, לצרכים פרטיים בלתי מסחריים, עותק אחד (1) של התוכנה של Apple באופן ישיר בכל מחשב ממותג Apple שבו פועלת מערכת ההפעלה macOS Big Sur, macOS Catalina, macOS Mojave, macOS High Sierra, macOS Sierra, OS X El Capitan, OS X Yosemite, OS X Mavericks, OS X Mountain Lion או OS X Lion (״מחשב Mac״) שנמצא בבעלותך או בשליטתך.

(2) אם הינך חברה מסחרית או מוסד חינוכי, מוענק לך רישיון להוריד, להתקין להשתמש ולהפעיל עותק אחד (1) של התוכנה של Apple לשימוש על-ידי: (א) משתמש בודד בכל מחשב Mac שנמצא בבעלותך או בשליטתך, או (ב) מספר משתמשים במחשב Mac משותף שנמצא בבעלותך או בשליטתך. לדוגמא, עובד בודד רשאי להשתמש בתוכנה של Apple במחשב Mac שולחני ובמחשב Mac נייד, או מספר תלמידים רשאים להשתמש אחד אחר השני בתוכנה של Apple שמותקנת במחשב Mac בודד שממוקם במרכז משאבים או בספריה; וכן

(3) להתקין, להשתמש ולהפעיל עד שני (2) עותקים או מופעים נוספים של התוכנה של Apple, או כל תוכנה קודמת של מערכות ההפעלה macOS או OS X או הפצה מתקדמת יותר של התוכנה של Apple, בסביבות של מערכות הפעלה וירטואליות בכל מחשב ממותג Apple שנמצא בבעלותך או בשליטתך, שכבר פועלת בו תוכנה של Apple, למטרות: א. פיתוח תוכנה; ב. בדיקות במהלך פיתוח תוכנה; ג. שימוש ב-macOS Server, או ד. שימוש אישי, לא מסחרי.

למעט כפי שהותר במפורש בסעיף 3, הזכות שהוענקה בסעיף 2ב׳ (3) לעיל אינה מתירה לך להשתמש בעותקים או במופעים של התוכנה של Apple שעברו וירטואליזציה בקשר עם לשכות שירות, שיתוף זמן (time sharing), שיתוף מסופים או סוגים דומים של שירותים. למעט כפי שהותר במפורש בסעיף 2ב׳ זה, אינך רשאי/ת להשתמש בתוכנה של Apple להפעלת תוכנת מערכת הפעלה של Apple, לרבות iOS, iPadOS, watchOS או tvOS, בסביבות של מערכות הפעלה וירטואליות במחשבי Mac. 

ג. רישיון רב-משתמשים ורישיון תחזוקה. אם השגת את התוכנה של Apple במסגרת תכנית של רישיון רב-משתמשים או רישיון תחזוקה עם Apple, התנאים של הרישיון רב-המשתמשים או רשיון התחזוקה יקבעו את מספר העותקים של התוכנה של Apple שהינך רשאי/ת להוריד, להתקין, להשתמש ולהפעיל במחשבים של מותגי Apple שנמצאים בבעלותך או בשליטתך.  למעט התנאים שהוסכמו בכתב על-ידי Apple, כל התנאים והמגבלות של רשיון זה יחולו על השימוש שלך בתוכנה של Apple שהושגה במסגרת רישיון רב-משתמשים או רשיון תחזוקה.

ד. דרישות מערכת; Apple ID. לתשומת לבך, התוכנה של Apple נתמכת רק על-ידי חומרה של מותג Apple שעומדת בדרישות המערכת שצוינו על-ידי Apple. בנוסף, על-מנת להשתמש במאפיינים מסוימים של התוכנה של Apple ושירותים מסוימים (המפורטים בסעיף 6) או לגשת אליהם, יתכן ויהיה עליך להירשם לקבלת שם משתמש/ת וסיסמה, המכונים ״Apple ID״.

ה. גופנים. בכפוף לתנאים ולמגבלות של רישיון זה, הינך רשאי/ת להשתמש בגופנים הכלולים בתוכנה של Apple על-מנת להציג ולהדפיס תוכן בעת הפעלת התוכנה של Apple. עם זאת, הינך רשאי/ת להטביע גופנים בתוכן רק אם הדבר מותר בהתאם למגבלות ההטבעה שמצורפות לגופן המדובר. ניתן למצוא את מגבלות ההטבעה האלה בלוח ״ספר הגופנים/תצוגה מקדימה/הצג מידע על גופן״.

ו. קולות. בכפוף לתנאים ולמגבלות של רישיון זה, הינך רשאי/ת להשתמש בקולות המערכת הכלולים בתוכנה של Apple (״קולות המערכת״) (1) בעת ההפעלה של התוכנה של Apple וכן (2) על-מנת ליצור תוכן ופרויקטים מקוריים משלך ולשימושך האישי והבלתי מסחרי.  אף שימוש אחר ב״קולות המערכת״ אינו מותר במסגרת רישיון זה, לרבות, אך לא רק, השימוש, השכפול, ההצגה, הביצוע, ההקלטה הפרסום או ההפצה מחדש של ״קולות מערכת״ עבור פעולות למטרות רווח, פעולות שאינן למטרות רווח, שיתוף ציבורי או הקשר מסחרי.

ז. מאפיינים ותמיכה של היישום ״תמונות״. ייתכן שהיישום ״תמונות״ של התוכנה של Apple (היישום ״תמונות״) לא יתמוך בסוגי וידאו ותמונה מסוימים. השימוש במאפיינים מסוימים של היישום ״תמונות״ יהיה תלוי במאפיינים של המצלמה שלך. סנכרון תמונות עם היישום ״תמונות״ ועם כל שירות של Apple או של חברה חיצונית עשוי להביא לאובדן נתונים. פריטי הגרפיקה, המוסיקה וערכות הנושא עבור מצגות הכלולים ביישום ״תמונות״ מיועדים לשימוש אישי, לא מסחרי, במצגות שהינך יוצר/ת עם היישום ״תמונות״. אינך רשאי/ת להשתמש, לחלץ או לחלק, באופן מסחרי או אחר, על בסיס עצמאי, אף צילום, תמונה, גרפיקה, יצירת אמנות, שמע, וידאו או נכסים דומים (״חומרים דיגיטליים״) הכלולים ביישום ״תמונות״ או ניתנים כחלק ממנו, או להשתמש באופן אחר בחומרים דיגיטליים שלא בהקשר של השימוש המיועד בהם כחלק מהיישום ״תמונות״.

ח. מאפיינים משתמשי מטמון.
1.  במידה ש-Apple ו/או חברות המסונפות אליה מייצרות תוכנה ו/או תכנים ייחודיים הזמינים להורדה ושמירה במטמון (כגון תכנים תואמים מ-Mac App Store) (״תכנים תואמי Apple״), מאפיינים מסוימים בתוכנה של Apple (״מאפיינים משתמשי מטמון״) עשויים, באופן אוטומטי, להוריד את אותם תכנים תואמי Apple ולשמור אותם בזיכרון מטמון מקומי במחשב ה-Apple שלך המופעל עם תוכנה של Apple (מעתה ואילך בסעיף זה, מחשבים מתוצרת Apple יקראו ״Mac תומך מטמון״). על-ידי השימוש במאפיינים של תוכנת Apple המאפשרים שמירה במטמון, הינך מביע/ה את הסכמתך לכך ש-Apple תוכל להוריד תכנים תואמי Apple ולשמור אותם בזיכרון מטמון מקומי אצלך ב-Mac תומך מטמון. באפשרותך לבטל מאפיינים המאפשרים שמירה במטמון בכל עת מתוך ״שיתוף״ ב״העדפות המערכת״ אצלך ב-Mac תומך המטמון.

2.  מאפיינים משתמשי מטמון של תוכנת Apple מיועדים לשימוש בלעדי במחשב Mac תומך טמון אשר בבעלותך או בשליטתך, וזאת למטרה הבלעדית של קיצור זמני העברה של תכנים תואמי Apple אל משתמשי קצה מורשים שנמצאים בבית, בחברה או בארגון שלך. הינך מבין/ה שמשתמשים אלה עשויים להידרש לאמת את זהותם בנפרד מול Apple לפני שיוכלו לקבל תכנים תואמי Apple ושקיצור זמני ההעברה של תכנים תואמי Apple באמצעות מחשב Mac תומך מטמון לא ישנה את התנאים החלים עליך או על משתמשי הקצה שלך בעת קבלת אותם תכנים תואמי Apple.

3.  הינך מכיר/ה בכך ומסכים/ה שכל שימוש שייעשה בתכנים תואמי Apple יתבצע בכפוף לתנאי הרישיון החלים על סוג התכנים תואמי Apple שנשמרים במטמון. תנאים אלו עשויים לכלול, אך לא רק, את תקנון שירותי המדיה של Apple, התקנון של iCloud, הסכם המנחים של iTunes U, הסכם רישיון התוכנה של iTunes U ו/או תנאי הרישיון התקפים שהגיעו עם התוכנה שהינך מוריד/ה, אלא אם ההורדה התבצעה תחת רישיון ייחודי נפרד, שבמקרה כזה, תנאי הרישיון הנפרד יגברו. ניתן למצוא רשימה של הסכמי רישיון תוכנה של Apple בכתובת: https://www.apple.com/legal/sla/. הינך מכיר/ה בכך ומסכים/ה שהשימוש במאפייני שמירת המטמון והאחסון של תכנים תואמי Apple במחשב ה-Mac תומך מטמון שלך לא מעניקים לך זכויות כלשהן מעבר לאלה שכבר הוענקו לך במסגרת תנאי הרישיון החלים על התכנים תואמי Apple, וזה לא יוכל לשמש כהיתר, כתב ויתור או הגבלה של זכות כלשהי של Apple או של בעלי זכויות יוצרים אחרים בתכנים תואמי Apple.

4.  אינך רשאי/ת להשתמש במאפייני שמירת מטמון במחשב Mac תומך מטמון אם הוא יושב ברשת שאינה בבעלותך או בשליטתך (או שמבחינה חוקית אינך רשאי/ת להשתמש בה למטרות אלה), או לאפשר גישה לתכנים תואמי Apple מסוג זה למשתמשי קצה שנמצאים מחוץ לבית, לחברה או לארגון שלך. הינך מסכים/ה להשתמש במאפיינים משתמשי מטמון אך ורק לצורך שימושך הפרטי, הלא-מסחרי או למטרות שימוש פנימי בתוך החברה או הארגון שלך, ורק בכפוף לתנאים הכלולים במסמך זה. אינך רשאי/י לספק לצדדים שלישיים שירות שמשלב או מפיק תועלת משירותים או מידע המסופקים על-ידי מאפיינים משתמשי מטמון, או שמשתמש במאפיינים משתמשי מטמון בכל דרך שהיא.

5.  על-ידי הפעלה של מאפיינים משתמשי מטמון של תוכנת Apple, הינך מביע/ה את הסכמתך לחברת Apple לאחסן, לנטר ולהבטיח את התכנים תואמי Apple במחשב ה-Mac תומך המטמון שלך, ולאסוף ולהשתמש במידע טכני אודות מחשב ה-Mac תומך המטמון שלך ורשתות קשורות, לרבות, אך לא רק, מזהי חומרה וכתובות IP, לצורך ביצוע פעולות אלו. הינך מסכים/ה להימנע מלכבות, להפסיק, לפרוץ, לעקוף או להפריע בדרך כלשהי למנגנוני האימות, האחסון או הוידוא של Apple, למנגנוני החתימה האלקטרונית, ניהול זכויות דיגיטלי או מנגוני אבטחה אחרים שמשמשים את Apple, או משולבים בתוכנה של Apple, בשירותים של Apple, בתכנים תואמי Apple, או בתוכנות או טכנולוגיות אחרות של Apple, וכן לא לאפשר לאחרים לעשות זאת.

6.  חברת Apple שומרת לעצמה את הזכות להפסיק לספק תכנים תואמי Apple לשמירה במטמון במחשב ה-Mac תומך המטמון שלך (לדוגמא, תכנים שבעבר שמרת אצלך במטמון, ייתכן שכבר לא יהיו זמינים לשמירה חוזרת) ולהסיר תוכנים תואמי Apple מכל סוג שהוא ששמורים אצלך במטמון ב-Mac תומך מטמון, בכל עת ועל-פי שיקול דעתה הבלעדי, וכי ל-Apple לא תהיה אחריות כלפיך במקרה שכזה. הינך מבין/ה ששמירת מטמון כזו של תכנים תואמי Apple ייתכן שלא תהיה זמינה בכל הארצות או האזורים. באפשרותך למחוק את התכנים תואמי Apple ששמורים אצלך במטמון ולכבות את מאפייני השמירה במטמון בכל עת.

ט. חיבורי Remote Desktop. בכפוף לתנאים ולמגבלות של רישיון זה, בעת חיבור מרחוק ממחשב או ממכשיר אלקטרוני אחר (כל אחד מהם יכונה ״מכשיר״) למחשב של מותג Apple שמופעלת בו התוכנה של Apple (למטרות סעיף זה, מחשב כזה של מותג Apple יכונה ״ה-Mac הביתי״), בין אם באמצעות המאפיין ״שיתוף מסך״ או באמצעים אחרים:

(1) ניתן להתחבר מרחוק ל״מכשיר״ אחד (1) בלבד בכל עת, בין אם באופן ישיר או בלתי ישיר, על מנת לשלוט בהפעלת המכתבה הגרפית של התוכנה של Apple שמופעלת ומוצגת ב-Mac הביתי; וכן

(2) ניתן לחבר מספר סביר של ״מכשירים״ בו-זמנית למטרה הבלעדית של צפייה סימולטנית באותה הפעלת מכתבה גרפית של התוכנה של Apple שמופעלת ומוצגת ב-Mac הביתי, כל עוד הם אינם שולטים בתוכנה של Apple בשום צורה; אך

(3) ניתן לחבר מרחוק ״מכשיר״ אחד (1) בלבד של מותג Apple בכל עת, בין אם באופן ישיר או בלתי ישיר, על-מנת לשלוט בהפעלת מכתבה גרפית נפרדת של התוכנה של Apple השונה מההפעלה שפועלת ומוצגת ב-Mac הביתי, וניתן לבצע חיבור כזה רק באמצעות המאפיין ״שיתוף מסך״ של התוכנה של Apple.

למעט ההיתר שניתן במפורש בסעיף 2ט׳ או בסעיף 3, או למעט היתר אחר שניתן על-ידי Apple, הינך מסכים/ה שלא להשתמש בתוכנה של Apple או באף אחת מהפונקציות שלה בקשר עם לשכות שירות, שיתוף זמן (time sharing), שיתוף מסופים או סוגים דומים של שירותים, בין אם שירותים כאלה ניתנים בארגון שלך או מסופקים לצדדים שלישיים.

י. הגבלות שימוש נוספות. הזכויות שמוענקות במסגרת רישיון זה אינן מתירות לך, והינך מסכים/ה שלא, להתקין, להשתמש או להפעיל את התוכנה של Apple בכל מחשב שאינו של מותג Apple או לאפשר לאחרים לעשות כן. הינך מסכים/ה שלא להסיר, להסתיר או לשנות הודעות קניין (לרבות הודעות על סימנים מסחריים ועל זכויות יוצרים) שעשויות להיות מצורפות לתוכנה של Apple או כלולות בה. למעט כפי שהותר אחרת במסגרת התנאים של רישיון זה או במסגרת הרישיון של Apple: (1) משתמש אחד בלבד רשאי להשתמש בתוכנה של Apple בכל זמן נתון, וכן (2) אינך רשאי/ת להפוך את התוכנה של Apple לזמינה ברשת שבה היא עשויה לפעול או להיות בשימוש במספר מחשבים בו-זמנית. למעט כפי שהותר במפורש בסעיף 3, אינך רשאי/ת להשכיר, להחכיר, להשאיל, למכור, להפיץ מחדש, או להעניק רישיונות משנה של התוכנה של Apple.

יא. עותק גיבוי. הינך רשאי/ת להכין עותק אחד של התוכנה של Apple (לא כולל קוד ה-Boot ROM וקושחה אחרת של Apple שמוטבעת או מוכלת באופן אחר בחומרה של מותג Apple) במתכונת הניתנת לקריאה על-ידי מחשב, למטרות גיבוי בלבד, בתנאי שעותק הגיבוי יכלול את כל הודעות זכויות היוצרים וההודעות האחרות בדבר זכויות קניין, הכלולות בתוכנת המקור. קוד ה-Boot ROM והקושחה של Apple מסופקים לצורך שימוש בחומרה של מותג Apple בלבד ואינך רשאי/ת להעתיק, לשנות או להפיץ מחדש את קוד ה-Boot ROM והקושחה של Apple, או כל חלק מהם.

יב. העברת נתונים של תוכנה קיימת. אם תשתמשי ב״מדריך ההגדרות/העברת הנתונים״ כדי להעביר תוכנה ממחשב אחד של מותג Apple למחשב אחד של מותג Apple, זכור/י שהמשך השימוש בעותק המקורי של התוכנה עשוי להיות אסור ברגע שעותק הועבר למחשב אחר, אלא אם כן יש ברשותך עותק מורשה של התוכנה על שני המחשבים. עליך לבדוק בהסכמי רישיונות התוכנה הרלוונטיים אם יש תנאים ומגבלות רלוונטיים. יתכן שתוכנה ושירותים של צדדים שלישיים לא יהיו תואמים לתוכנה של Apple זו, וההתקנה של התוכנה של Apple עשויה להשפיע על הזמינות או השימושיות של תוכנות או שירותים אלה של צדדים שלישיים.

יג. מקור פתוח. Apple הפכה או עשויה להפוך רכיבים מסוימים של התוכנה של Apple ותוכנות קוד פתוח של צד שלישי שכלולות בתוכנה של Apple לזמינים באתר הקוד הפתוח שלה (קישור https://www.opensource.apple.com/) (מכונים יחד ״רכיבי קוד פתוח״). הינך רשאי/ת לשנות או להחליף רכיבי קוד פתוח אלה בלבד, בכפוף לתנאים הבאים: (1) השימוש בתוכנה של Apple שתתקבל בתום השינויים יתבצע, כתחליף לתוכנה של Apple שלא בוצעו בה שינויים, במחשבים של מותג Apple שנמצאים בבעלותך או בשליטתך, כל עוד בכל אחד ממחשבי Apple האלה מותקן עותק בעל רישיון מתאים של התוכנה של Apple; וכן (2) עליך לעמוד בתנאים של רישיון זהו ובכל תנאי הרישוי הרלוונטיים שנוגעים לשימוש ברכיבי קוד פתוח.  Apple אינה מחויבת לספק עדכונים, תחזוקה, אחריות, תמיכה טכנית או אחרת או שירותים עבור תוכנה Apple שהתקבלה בתום השינוי. הינך מכיר/ה באופן מפורש בכך שאם ייגרם כשל או נזק לחומרה של Apple כתוצאה מהשינוי של רכיבי קוד פתוח של התוכנה של Apple, הכשל או הנזק לא יכוסה על-ידי תנאי האחריות של חומרת Apple.

יד. ללא הנדסה חוזרת. אינך רשאי/ת, והינך מסכים/ה לא לעשות זאת ולא לאפשר לאחרים לעשות זאת, להעתיק (למעט כפי שהותר באופן מפורש לפי רישיון זה או לפי כללי השימוש, אם הם רלוונטיים לגביך), לבצע דה-קומפילציה או הנדסה חוזרת, לפרק, לנסות לפצח את קוד המקור, לפענח, לשנות או ליצור עבודות נגזרות של התוכנה של Apple או של שירותים המסופקים לך על-ידי התוכנה של Apple, או כל חלק מהם (למעט במקרה שהמגבלה הזו אסורה על-פי החוק הרלוונטי או לפי תנאי רישוי המסדירים שימוש ברכיבים בעלי קוד מקור פתוח העשויים להיכלל בתוכנת Apple), והינך מביע/ה את הסכמתך שלא לעשות כן.

טו. ציות לחוקים. הינך מסכים/ה כי תשתמש/י בתוכנה ובשירותים של Apple (כפי שמפורטים בסעיף 6 להלן) בהתאם לכל החוקים הרלוונטיים, לרבות חוקי המדינה או האזור שבהם הינך מתגורר/ת, או שבהם הינך מוריד/ה או משתמש/ת בתוכנה ובשירותים של Apple. יתכן שמאפייני התוכנה והשירותים של Apple לא יהיו זמינים בכל השפות או האזורים ומאפיינים מסוימים עשויים להשתנות לפי אזור. לצורך הפעלתם של כמה ממאפייני התוכנה והשירותים של Apple נדרש חיבור לאינטרנט.

טז. תוכנה של צדדים שלישיים. Apple סיפקה, כחלק מחבילת התוכנה של Apple, ועשויה לספק כשדרוג, עדכון או תוספת לתוכנה של Apple, גישה לתוכנות ולשירותים מסוימים של צדדים שלישיים, לנוחותך.  במידה שהתוכנה של Apple מכילה או מספקת גישה לתוכנה או לשירותים של צדדים שלישיים, Apple אינה מחויבת, באופן מפורש או משתמע, לספק תמיכה טכנית או אחרת לתוכנה או שירותים כאלה. פנה לספק, ליצרן או לספק השירות המתאים של התוכנה לקבלת תמיכה טכנית ושירות לקוחות הקשורים לתוכנה, לשירות ו/או למוצרים שלהם.

יז. עדכונים אוטומטיים. התוכנה של Apple תבדוק עם Apple מעת לעת אם יש עדכונים לתוכנה של Apple. אם קיים עדכון, ייתכן שהוא יורד ויותקן במחשב באופן אוטומטי, ואם הדבר רלוונטי, גם בהתקנים ההיקפיים שלך. על-ידי שימוש בתוכנה של Apple, הינך מביע/ה את הסכמתך לכך ש-Apple תוריד ותתקין עדכונים אוטומטיים במחשב ובהתקנים ההיקפיים שלך. ניתן לבטל את העדכונים האוטומטיים לחלוטין בכל עת על-ידי שינוי ההגדרות של עדכונים אוטומטיים ב״העדפות המערכת״.

יח. תווי מערכת. בכפוף לתנאים ולהגבלות של רישיון זה, הינך רשאי/ת להשתמש בתווי ה-Memoji הכלולים בתוכנה של Apple או שנוצרו על-ידה (״תווי מערכת״): (1) בעת עבודה עם התוכנה של Apple ו-(2) ליצירת תוכן ופרויקטים מקוריים משלך לשימושך האישי והלא מסחרי. כל שימוש אחר בתווי מערכת אסור על פי רישיון זה, לרבות, אך לא מוגבל לשימוש, שכפול, הצגה, ביצועים, הקלטה, פרסום או הפצה חוזרת של תו כלשהו מתווי המערכת בהקשר של רווחים, ללא רווחים, שיתוף בפומבי או שימוש מסחרי.

3. החכרה לשירותי פיתוח מותרים.
א. החכרה. הינך רשאי/ת להחכיר או לבצע החכרת משנה של גירסה של תוכנת Apple בשלמותה שיש לך עבורה רישיון תקף, לאדם או לארגון (כל אחד מהם ייקרא “חוכר”) בהינתן שכל התנאים הבאים מתקיימים:

1. התוכנה של Apple שתוחכר תהיה בשימוש אך ורק למטרת מתן שירותי פיתוח מותרים, וכל חוכר חייב לעיין בתנאי רישיון זה ולהביע הסכמה לפעול על-פיהם; 

2. כל תקופת החכרה תהיה לפחות עשרים וארבע (24) שעות רציפות;

3. במהלך תקופת ההחכרה, החוכר שהוא גם משתמש הקצה, חייב להיות המשתמש היחיד והבלעדי בתוכנה של Apple ובחומרה ממותג Apple שבה התוכנה מותקנת, עם היוצא מהכלל הבא: לך, כגורם שמחכיר/ה את התוכנה של Apple (״המחכיר/ה״) יש היתר לספק תמיכה ניהולית עבור התוכנה של Apple; וגם 

4. לפני השימוש בתוכנה של Apple, על החוכר שהוא גם משתמש הקצה לסקור ולקבל את התנאים הישימים לכל תוכנה המותקנת מראש בתוכנה של Apple, כולל, אך לא מוגבל לתוכנת הפיתוח Xcode של Apple וכל תוכנה אחרת של Apple או של צד שלישי.

בהקשר של סעיף 3 זה: א) ״החוכר שהוא גם משתמש הקצה״: הכוונה היא לחוכר/ת שהוא משתמש/ת הקצה אשר ישתמש/תשתמש בתוכנה של Apple שהוחכרה, אך ורק לביצוע שירותי פיתוח מותרים, ו-ב) ״שירותי פיתוח מותרים״ הם שירותי שילוב רציפים, לרבות אך ללא הגבלה לפיתוח תוכנה, בניית תוכנה ממקור, בדיקות אוטומטיות במהלך פיתוח תוכנה והרצת כלי הפיתוח הנחוצים לתמיכה בפעילויות כאלה. כל חוכר חייב לספק ל-Apple הודעה מראש, לפני ההחכרה או החכרת המשנה של התוכנה של Apple על פי סעיף 3 זה, על-ידי יצירת קשר עם מחלקת Apple Developer Relations (https://developer.apple.com/contact/macos-license/).

ב. החכרת משנה. חוכר/ת רשאי/ת גם הוא/היא להחכיר את תוכנת Apple בהחכרת משנה בכפוף לתנאים של סעיף 3 זה, בתנאי שהוא/היא מציית/ת לכל התנאים בסעיף 3 זה. במהלך תקופת החכרת המשנה, החוכר/ת שמחכיר/ה את תוכנת Apple בהחכרת משנה (ונחשב/ת גם הוא/היא מאותו רגע למחכיר/ה בהתאם לתנאי סעיף 3 זה) חייב/ת לוותר במלואן על זכויות השימוש והשליטה בתוכנה של Apple ובחומרה ממותג Apple שבה התוכנה מותקנת, לטובת החוכר/ת בהחכרת משנה.

ג. אכיפה. כמחכיר/ה, באחריותך: 1. להבטיח כי כל חוכר/ת מציית/ת לדרישות המפורטות בסעיף 3 זה; 2. להבטיח כי כל חוכר/ת מקבל/ת את כל תנאי הרישיון החלים, ו-3. לסייע ל-Apple באכיפת תנאי התאימות הקשורים. אם חוכר/ת מפר/ה את תנאי רישיון זה או תנאים של רישיונות ישימים אחרים של Apple, זכויותיו/ה לשימוש בתוכנה של Apple יפוגו אוטומטית, והינך מסכים/ה להפסיק באופן מיידי את השימוש של אותו חוכר/ת בתוכנה של Apple ברגע שבו התגלתה הפרה כזו או עם קבלת הודעה בכתב מ-Apple באשר להפרה כזו. 

ד. וירטואליזציה. עבור כל עותק של התוכנה של Apple שהוחכר בכפוף לתנאי סעיף 3 זה, מחכיר/ה או חוכר/ת (אך לא שניהם) רשאי/ת להתקין, להפעיל ולהשתמש בעותקים או במופעים נוספים של התוכנה של Apple בסביבות וירטואליות של מערכות הפעלה בהתאם לסעיף 2ב’(3), בהינתן שמחכיר/ה יכול/ה לעבוד בסביבה וירטואלית רק עם מופע או עותק אחד של התוכנה של Apple ככלי הקצאה למטרת מתן גישה לחוכר/ת לתוכנה של Apple ואפשרות להשתמש בה, בכפוף לתנאי סעיף 3 זה.

ה. תצורת המערכת. אם הינך חוכר/ת, הינך מכיר/ה בכך שייתכן שהתוכנה של Apple הוגדרה בעבר על-ידי מחכיר/ה שמחכיר/ה לך את התוכנה של Apple, כולל בחירת הגדרות עבור ״נתוני ניתוח״, ״שירותי מיקום״ ותכונות אחרות הקשורות לאבטחה, פרטיות ואיסוף נתונים. הינך מקבל/ת ומסכים/ה לכך ש-Apple אינה אחראית לתצורה של התוכנה של Apple כפי שהוגדרה על-ידי המחכיר/ה.

4. העברה.
א. אם השגת את התוכנה של Apple באמצעות התקנה מראש על חומרה של מותג Apple או אם השגת את הרישיון של התוכנה של Apple מה-Mac App Store או באמצעות עדכון תוכנה, הינך רשאי/ת לבצע העברה קבועה וחד-פעמית של כל זכויותיך לפי הרישיון בתוכנה של Apple (בצורתה המקורית, כפי שסופקה על-ידי Apple) לצד אחר, בתנאי ש: (1) התוכנה של Apple תועבר ביחד עם החומרה של מותג Apple; ((2 ההעברה תכלול את כל התוכנה של Apple, על כל מרכיביה ורישיון זה; (3) לא תשמור/י אף עותק של התוכנה של Apple, כולה או חלקה, לרבות עותקים המאוחסנים במחשב או על-גבי התקן אחסון אחר; ו-(4) הצד שמקבל את התוכנה של Apple קורא ומסכים לקבל את התנאים והמגבלות של רישיון זה. למטרות רישיון זה, אם Apple תספק עדכון (למשל, גירסה 10.14 או 10.14.1) לתוכנה של Apple, העדכון ייחשב חלק מהתוכנה של Apple ואסור יהיה להעבירו באופן נפרד מגירסת הטרום-עדכון של התוכנה.

ב. אינך רשאי/ת להעביר כל תוכנה של Apple ששונתה או הוחלפה בהתאם לסעיף 2י״ג לעיל. כל הרכיבים של התוכנה של Apple מסופקים כחלק מחבילה, ולא ניתן להפרידם מהחבילה ולהפיצם כיישומים עצמאיים. שים/י לב כי תוכנת Apple המסופקת עם מוצר חומרה מסוים של Apple לא בהכרח תפעל על דגמים אחרים של חומרת Apple.

ג. כל עותק של התוכנה של Apple שעשוי להיות מסופק על-ידי Apple לצורך מטרות קידום מכירות, הערכה, אבחון או שחזור ישמש אך ורק למטרות אלה ולא יימכר או יועבר מחדש.

5. הסכמה לשימוש בנתונים. במהלך השימוש שלך במאפייני התקשורת השונים של תוכנת Apple, כגון iMessage ו-FaceTime במחשכ, פרטי ה-Apple ID שתספק/י, כתובות הדוא״ל שלך, מזהים ייחודיים מסוימים של המחשב וכן מספר הטלפון של ה-iPhone שלך יישלחו אל Apple בכדי לאפשר לאחרים להשיג אותך. במהלך השימוש ב-iMessage, יתכן כי Apple תחזיק בהודעות שלך באופן מוצפן למשך פרק זמן מוגבל בכדי להבטיח את מסירת ההודעות. ניתן לבטל את FaceTime או את iMessage דרך העדפות FaceTime או ״הודעות״ ב-Mac. מאפיינים מסוימים כגון ״ניתוח נתונים״, ״שירותי מיקום״, Siri, ״הכתבה״ ו-Spotlight עשויים לדרוש מהמחשב שלך מידע לצורך הפעלתם. כאשר הינך מפעיל/ה או משתמש/ת במאפיינים אלו, פרטים לגבי המידע שנשלח ל-Apple ואופן השימוש במידע זה יסופקו לך. קבל/י מידע נוסף בכתובת https://www.apple.com/privacy/. בכל עת, המידע שלך יטופל בכפוף למדיניות הפרטיות של Apple, בה ניתן לצפות בכתובת https://www.apple.com/legal/privacy/.

6. שירותים וחומרים של צדדים שלישיים.
א. כללי. התוכנה של Apple עשויה לאפשר גישה לשירותים של Apple כמו iTunes Store, Mac App Store, Apple Books, Game Center, iCloud, ״מפות״, News ושירותים ואתרי אינטרנט אחרים של Apple ושל צדדים שלישיים (המכונים, ביחד ולחוד, ״שירותים״). השימוש בשירותים אלו מחייב גישה לאינטרנט, והשימוש בשירותים מסוימים עשוי לדרוש Apple ID וכן לדרוש שתסכים/י לתנאים נוספים ולהיות כרוך בעלויות נוספות. על-ידי השימוש בתוכנה זו יחד עם Apple ID או עם שירותים אחרים של Apple, הינך מביע/ה את הסכמתך לתנאי השירות של השירות הרלוונטי, כגון ״תקנון שירותי המדיה של Apple״ במדינה או באזור שבהם מתבצעת הגישה לשירותים כאלה. את התקנון ניתן למצוא ולקרוא בכתובת https://www.apple.com/legal/internet-services/itunes/.

ב. אם תירשם/י ל-iCloud, תוכל/י לגשת למאפיינים מסוימים של iCloud, כגון ״iCloud Drive״, ״זרם התמונות שלי״, ״אלבומים משותפים״ ו״מצא את…״ ישירות מהתוכנה של Apple.  הינך מכיר/ה בכך ומסכים/ה ששימושך ב-iCloud ובמאפיינים אלו יתבצע בכפוף לתנאים ולמגבלות המעודכנים ביותר של שירות iCloud, שניתן לעיין בהם בכתובת: https://www.apple.com/legal/internet-services/icloud/.

ג. תוכן היישום "חדשות". השימוש שלך בתוכן שניגשת אליו דרך היישום “חדשות” מוגבל אך ורק לשימוש אישי, לא מסחרי, אינו מעביר לך זיקת בעלות כלשהי בתוכן ומחריג באופן ספציפי, ללא הגבלה, כל זכויות לשימוש מסחרי או לשימוש לצורך קידום מכירות בתוכן שכזה.

ד. מפות. שירות ומאפייני המפות של תוכנת Apple (״מפות״), כולל כיסוי נתוני המפות, עשויים להשתנות מאזור לאזור. כשמפעילים את היישום ״מפות״ או משתמשים בו, מוצגים פרטים על סוגי המידע שיישלחו אל Apple ועל אופן השימוש בהם. הינך מאשר/ת ומסכים/ה לכך שהשימוש שלך ב"מפות" כפוף לתנאים ולהתניות העדכניים ביותר של השירות "מפות", אותם ניתן לסקור בסרגל הצד של היישום "מפות".

ה. הינך מבין/ה, כי בעת השימוש באותם שירותים, הינך עלול/ה להיתקל בתוכן שעשוי להיחשב פוגעני, בלתי-הולם או מעורר התנגדות, כאשר תוכן כאמור עשוי להיות או לא להיות מזוהה כתוכן שכולל שפה בוטה, וכי התוצאות של כל חיפוש או הקלדת URL מסוים, עשויות, באופן אוטומטי וללא כוונה תחילה, להפיק קישורים או הפניות לחומר מעורר התנגדות. על אף האמור, הינך מסכים/ה שהשימוש באותם שירותים הינו באחריותך הבלעדית, וכי ל-Apple ולחברות המסונפות, לסוכנים, למנהלים או לספקי הרישיונות שלה לא תהיה אחריות כלפיך בגין תוכן שעשוי להיחשב כפוגעני, בלתי-הולם או מעורר התנגדות.

ו. שירותים מסוימים עשויים להציג, לכלול או להפוך לזמין תוכן, נתונים, מידע, יישומים או חומרים מצדדים שלישיים (״חומרים של צדדים שלישיים״), או לספק קישורים לאתרי אינטרנט מסוימים של צדדים שלישיים. על-ידי השימוש בשירותים, הינך מכיר/ה בכך ומסכים/ה כי Apple אינה אחראית לבחינה או להערכה של התוכן, רמת הדיוק, השלמות, העדכניות, התוקף, אי הפרה של זכויות היוצרים, החוקיות, ההגינות, האיכות או כל היבט אחר של חומרים או אתרי אינטרנט של צדדים שלישיים.  Apple, נושאי משרה בה, גופים הקשורים אליה וחברות בנות שלה, אינם מאשרים או מקדמים שירותים של צדדים שלישיים, חומרים או אתרי אינטרנט של צדדים שלישיים, או חומרים, מוצרים או שירותים אחרים של צדדים שלישיים, ולא יישאו בכל חבות או אחריות כלפיך או כלפי כל אדם אחר, בגינם. חומרים של צדדים שלישיים וקישורים לאתרי אינטרנט אחרים, מסופקים לנוחיותך בלבד.

ז. Apple וספקי התוכן שלה אינם ערבים לזמינות, לרמת-הדיוק, לשלמות, לאמינות או לזמן הקבלה של מידע בנושא מניות, נתוני מיקום, מידע בריאותי או נתונים אחרים מכל סוג המוצגים על-ידי השירותים הללו. מידע פיננסי המוצג על-ידי שירותים כלשהם מיועד למטרות מידע כלליות בלבד, ואין להסתמך עליו כייעוץ להשקעות. לפני ביצוע כל עסקה בניירות ערך המתבססת על מידע שהושג דרך שירותים אלו, עליך להתייעץ עם איש מקצוע בנושאים פיננסיים או בנושא ניירות-ערך, בעל סמכות חוקית להענקת ייעוץ פיננסי וייעוץ בנושא ניירות-ערך במדינתך או באזורך. נתוני מיקום המסופקים על-ידי שירותים כלשהם, לרבות שירות ״מפות״ של Apple, מסופקים למטרות ניווט בסיסי ו/או תכנון בלבד, ואין להסתמך עליהם במקרים בהם נדרש מידע מיקום מדויק, או כאשר נתוני מיקום מוטעים, בלתי-מדויקים, מעוכבים בזמן או חלקיים עלולים לגרום למוות, פגיעה בגוף, פגיעה ברכוש או נזק סביבתי. הינך מסכים/ה לכך שהתוצאות שתקבל/י מהיישום ״מפות״ עשויות להיות שונות מתנאי השטח או הכביש בפועל עקב גורמים העשויים להשפיע על מידת הדיוק ביישום ״מפות״, כגון, אך ללא הגבלה למזג-אוויר, תנאי הדרך והתנועה ואירועים גיאופוליטיים. למען בטיחותך, שים/י תמיד לב לשילוט ולתנאי הדרך בפועל. נהג/י בזהירות ועל-פי תקנות התנועה, ושים/י לב שהוראות לרוכבי אופניים ולהולכי רגל לעתים לא תמיד כוללות ציון של מדרכות.

ח. במידה שתעלה/י תוכן כלשהו באמצעות השירותים, הינך ערב/ה לכך שברשותך כל הזכויות לגבי התוכן, שיש לך הרשאה לגביו או שהינך מורשה באופן אחר מבחינה חוקית להעלות תוכן שכזה, וכי תוכן זה אינו מפר אף אחד מתנאי השירות החלים על שירותים אלה. הינך מסכים/ה לכך שהשירותים כוללים תוכן, מידע וחומר קנייניים אשר הינם בבעלות Apple או ספקי הרישיונות שלה, והינם מוגנים לפי חוקי קניין רוחני וחוקים רלוונטיים אחרים, לרבות, אך לא רק, זכויות יוצרים. הינך מסכים/ה שלא להשתמש בתוכן, במידע ובחומר קנייניים כאלה למעט לצורך השימוש שהותר בשירותים הללו, ולא להשתמש בו בכל צורה שאינה עולה בקנה אחד עם התנאים של רישיון זה, או שמפרה את זכויות הקניין הרוחני של גורם חיצוני או של Apple. אף חלק של השירותים הללו לא ישוכפל בשום צורה או אמצעי. הינך מסכים/ה שלא לשנות, לשכור, להשכיר, להלוות, למכור, להפיץ או ליצור עבודות נגזרות המבוססות על השירותים הללו, בכל צורה שהיא, וכי לא תנצל/י את השירותים הללו בכל צורה שלא הותרה לך, לרבות, אך לא רק, על-ידי שימוש בשירותים להפצת וירוסים, וירוסי תולעת, סוסים טרויאניים או כל תוכנה זדונית אחרת, או על-ידי הסגת גבול או העמסה על קיבולת רשת. כמו כן, הינך מסכים/ה שלא להשתמש בשירותים אלו בכל אופן על-מנת להטריד כל צד אחר, להתעלל בו, לארוב לו, לאיים עליו, להשמיץ אותו, לפגוע בו או להפר באופן אחר את זכויותיו, וכי Apple לא תישא באחריות, בכל צורה שהיא, בגין שימוש כזה על-ידיך, וגם לא תישא באחריות בגין הודעות או תשדורות מטרידות, מאיימות, משמיצות, פוגעניות, מפרות זכויות-יוצרים או בלתי חוקיות שתקבל/י כתוצאה משימוש בשירותים אלו.

ט. בנוסף, ייתכן ששירותים כאלה וחומרים של צדדים שלישיים לא יהיו זמינים בכל השפות או בכל המדינות או האזורים. Apple אינה מצהירה כי שירותים וחומרים של צדדים שלישיים כאמור הינם מתאימים או זמינים לשימוש במקום מסוים כלשהו. במידה שתחליט/י לגשת לשירותים או לחומרים כאלה של צדדים שלישיים או להשתמש בהם, הינך עושה זאת מתוך יוזמתך שלך, והינך אחראי/ת לקיום כל חוק רלוונטי, לרבות, אך לא רק, החוקים המקומיים הרלוונטיים וחוקים בנוגע לפרטיות ולאיסוף מידע. Apple וספקי הרישיונות שלה שומרים על הזכות לשנות, להשעות, להסיר או לחסום את הגישה לשירותים כאמור בכל עת, ללא הודעה מראש. בכל מקרה, Apple לא תהא אחראית בגין הסרה או חסימה של הגישה לשירותים כאלה. Apple גם רשאית להטיל מגבלות על השימוש או הגישה לשירותים מסוימים, בכל מצב וללא הודעה מראש או חבות מצידה.

7. סיום. רישיון זה יהיה בתוקף עד לסיומו. זכויותיך לפי רישיון זה יסתיימו באופן אוטומטי, או יאבדו מתוקפן בפועל, ללא הודעה מ-Apple, אם לא תקיים/י תנאי כלשהו של רישיון זה. עם סיומו של רישיון זה, תחדל/י משימוש בתוכנה של Apple ותשמיד/י את כל העותקים, המלאים או החלקיים, של התוכנה של Apple. סעיפים 5, 6, 7, 8, 9, 10, 12, 13 ו-14 של רישיון זה ימשיכו להיות תקפים גם לאחר סיום הרישיון.

8. אי נשיאה באחריות.
א. אם הינך צרכן/נית פרטי/ת (מישהו שמשתמש בתוכנה של Apple מחוץ לתחום העיסוק, העסק או המקצוע שלו), יתכן שחלות עליך זכויות משפטיות במדינת מגוריך הפוטרות אותך מהמגבלות הבאות, וכאשר הן אינן מותרות הן לא יחולו עליך. לפרטים נוספים על זכויות אלה, עליך לפנות אל ארגון ייעוץ צרכני במקום מגוריך.

ב. הינך מאשר/ת ומסכים/ה באופן מפורש, כי במידה המותרת על פי חוק, השימוש בתוכנה של Apple ובכל השירותים שמבוצעים על-ידי התוכנה של Apple או שניתן לגשת אליהם דרכה, הינו באחריותך בלבד, וכי כל הסיכון באשר להשגת איכות, ביצוע, דיוק ומאמץ משביעי-הרצון, מוטל עליך.

ג. בהתאם למידה המירבית המותרת על-פי החוק, תוכנת ושירותי Apple מסופקים ״כפי שהם״ ו״כפי שהם זמינים״, עם כל הפגמים וללא אחריות מכל סוג, ו-Apple ונותני רישיון שלה (ביחד ״Apple״, למטרות הסעיפים 8 ו-9), פוטרים עצמם בזאת מכל אחריות ותנאים בקשר לתוכנת ושירותי Apple, בין אם מפורשים, משתמעים או סטטוטוריים, לרבות, אך לא רק, האחריות ו/או התנאים המשתמעים בנושא סחירות, איכות מספקת, התאמה למטרה מסוימת, דיוק, הנאה שקטה ואי-הפרת זכויות של צדדים שלישיים.

ד. Apple אינה אחראית להפרעות להנאתך מתוכנת ומשירותי Apple, ואינה מתחייבת כי הפונקציות הכלולות בתוכנה של Apple או השירותים המבוצעים או מסופקים על-ידה יעמדו בדרישותיך, שההפעלה של התוכנה והשירותים של Apple תתבצע ללא הפרעות או טעויות, שכל שירות ימשיך להיות זמין, שפגמים בתוכנה או בשירותים של Apple יתוקנו או שהתוכנה או השירותים של Apple יהיו תואמים או יפעלו עם כל תוכנה, יישום או שירות של צדדים שלישיים. התקנה של תוכנה זאת של Apple עשויה להשפיע על הזמינות והשימושיות של תוכנות, יישומים ושירותים של צדדים שלישיים, וכן על המוצרים והשירותים של Apple.

ה. כמו כן, הינך מכיר/ה בכך כי תוכנת ושירותי Apple אינם מיועדים או מתאימים לשימוש במצבים או בסביבות בהם כשל, עיכובים בזמנים, טעויות או אי-דיוקים בתוכן, בנתונים או במידע המסופקים על-ידי תוכנת או שירותי Apple עלולים לגרום למוות, נזק גוף או לנזק פיזי או סביבתי חמור, לרבות, אך לא רק, הפעלת מתקנים גרעיניים, ניווט של כלי טיס או מערכות תקשורת, בקרת תנועה אווירית, אמצעים להצלת חיים או מערכות נשק.

ו. שום מידע או ייעוץ, בעל-פה או בכתב, הניתן על-ידי Apple או נציג מורשה של Apple, לא יהווה אחריות. אם תוכנת או שירותי Apple יהיו פגומים, יהיה עליך לשאת בכל העלות של השירות או התיקון הנדרש.  מדינות מסוימות אינן מתירות שלילת אחריות משתמעת או הטלת מגבלות על זכויות סטטוטוריות רלוונטיות של צרכנים, ולכן ייתכן כי השלילה והמגבלות דלעיל לא יחולו עליך.

9. הגבלת אחריות. כל עוד הדבר אינו אסור על-פי חוק, לא תחול על Apple והחברות המסונפות, הסוכנים או המנהלים שלה בשום מקרה אחריות בגין נזק גופני או בגין נזקים נלווים, מיוחדים, עקיפים או תוצאתיים, לרבות, אך לא רק, נזקים בגין אובדן רווחים, נזק לנתונים או אובדן נתונים, אי יכולת להעביר או לקבל נתונים או מידע (כולל, ללא הגבלה, הנחיות, מטלות וחומרים הקשורים לקורסים), הפרעה עסקית או כל נזק או אובדן מסחרי אחר, הנובעים או הקשורים לשימושך או לחוסר היכולת שלך להשתמש בתוכנה או בשירותים של Apple, או בכל תוכנה, יישום או שירות של צדדים שלישיים ביחד עם התוכנה או השירותים של Apple, ללא קשר לאופן שבו הם נגרמו, בהתעלם מתיאוריית האחריות (חוזית, נזיקית או אחרת), ואף אם Apple ידעה על האפשרות לנזקים כאמור. ישנן מדינות אשר אינן מתירות אי-כלילה או הגבלה של חבות בגין נזק גוף, או בגין נזקים נלווים או תוצאתיים, כך שייתכן שמגבלה זאת אינה חלה עליך. בכל מקרה, חבותה הכוללת של Apple כלפיך בגין כל הנזקים (למעט כפי שיידרש לפי החוק הרלוונטי במקרים בהם מעורב נזק גוף), לא תעלה על מאתיים וחמישים דולר ארה”ב ($250.00). המגבלות דלעיל יחולו, אף אם הסעד שצוין לעיל אינו מקיים את מטרתו המהותית.

10. אישורים דיגיטליים. התוכנה של Apple כוללת מאפיינים המאפשרים לה לקבל אישורים דיגיטליים שהונפקו על-ידי Apple או על-ידי צדדים שלישיים. הינך אחראי/ת באופן בלעדי להחלטה האם להסתמך על אישור, בין אם הונפק על-ידי Apple או על-ידי צד שלישי. שימושך באישורים דיגיטליים הינו באחריותך בלבד. במידה המרבית המותרת על-פי חוק, Apple אינה מספקת התחייבויות או הצהרות כלשהן, באופן מפורש או משתמע, בנוגע לסחירות, התאמה לכל מטרה מסוימת, דיוק, אבטחה או אי-הפרת זכויות יוצרים של צדדים שלישיים ביחס לאישורים דיגיטליים. הינך מאשר/ת כי: א. לא תבצע/י שימוש לרעה באישור ולא תזייף/י אותו; ב. השימוש שלך באישורים דיגיטליים יהיה למטרות משפטיות בלבד וייעשה בהתאם לכל מדיניות אישורים רלוונטית, הצהרת שימוש באישור או כל כתב גילוי התנהלות של רשות אישורים; ג. באחריותך הבלעדית למנוע מכל משתמש בלתי מורשה שימוש באישורים הדיגיטליים שלך; ד. באחריותך הבלעדית למנוע מכל משתמש בלתי מורשה שימוש במפתח הפרטי המשויך לאישור הדיגיטלי שלך; ו-ה. תבטל/י את התוקף של כל אישור שיש לך סיבה להאמין כי נעשה בו שימוש לרעה. ניתן למצוא את מדיניות האישורים ואת הצהרות השימוש באישורים של Apple בכתובת: https://www.apple.com/certificateauthority.  

11. בקרת ייצוא. אינך רשאי/ת להשתמש בתוכנה של Apple, לייצאה או לייצאה מחדש, אלא בהתאם לחוקי ארה״ב ולחוקי תחום(מי) השיפוט שבו(בהם) הושגה התוכנה של Apple. בפרט, אך לא רק, אין לייצא או לייצא מחדש את התוכנה של Apple (א) למדינות עליהן הוטל חרם על ידי ארה״ב; או (ב) לכל אדם ברשימת משרד האוצר האמריקאי של נתינים המפורטים באופן מיוחד (Specially Designated Nationals) או ברשימת האנשים או הישויות הבלתי מורשים של משרד המסחר האמריקאי או בכל רשימת הגבלות אחרת. על-ידי השימוש בתוכנה של Apple, הינך טוען/ת ומצהיר/ה, כי אינך נמצא/ת במדינה או בכל רשימה כאמור. כמו כן, הינך מסכים/ה כי לא תשתמש/י בתוכנה של Apple לשם מטרות האסורות לפי חוקי ארה״ב, לרבות, אך לא רק, פיתוח, עיצוב, הפקה או ייצור של טילים ואמצעי-לחימה גרעיניים, כימיים או ביולוגיים.

12. משתמשי-קצה ממשלתיים. התוכנה של Apple והמסמכים הנלווים הם ״פריטים מסחריים״, כפי שמונח זה הוגדר ב-ý48 C.F.R. §2.101 אשר מורכבים מ״תוכנת מחשב מסחרית״ ו״מסמכי תוכנת מחשב מסחרית״, כפי שהמונחים הללו משמשים ב-ý48 C.F.R. §12.212 או 48 C.F.R. §227.7202, לפי העניין. בהתאם ל-48 C.F.R. §12.212 או 48 C.F.R. §227.7202-1 עד 227.7202-4, לפי העניין, ניתן רישיון בתוכנת המחשב המסחרית ובמסמכי תוכנת המחשב המסחרית למשתמשי קצה בממשלת ארה״ב (א) אך ורק כפריטים מסחריים ו(ב) אך ורק בליווי אותן זכויות כפי שניתנות לכל משתמשי הקצה האחרים, בהתאם להוראות ולתנאים שבמסמך זה.  זכויות בלתי מפורסמות הינן שמורות בהתאם לחוקי זכויות היוצרים של ארה״ב.

13. הדין החל והפרדה. על רישיון זה יחולו דיני מדינת קליפורניה, והוא יפורש לפיהם, להוציא עקרונותיה באשר למתקל דינים. רישיון זה לא יהא כפוף לאמנת האו״ם בדבר חוזים למכירה בינלאומית של טובין, והיישום של האמנה אינו נכלל באופן מפורש. אם הינך צרכן/ית היושב/ת בבריטניה, על רישיון זה יחולו חוקי תחום השיפוט של מקום מגוריך. אם, מכל סיבה, בית משפט מוסמך יקבע כי כל הוראה, או חלק ממנה, אינה ניתנת לאכיפה, יתר הרישיון ייוותר בתוקפו המלא.

14. הסכם מלא; השפה הקובעת. רישיון זה מהווה את כלל ההסכם בינך לבין Apple בנוגע לתוכנה של Apple, וגובר על כל הבנות קודמות או נוכחיות בנושא זה. אף תיקון או שינוי ברישיון זה לא יהיה מחייב, אלא אם נעשה בכתב ונחתם על-ידי Apple. כל תרגום של רישיון זה נעשה לשם דרישות מקומיות, ובמקרה של אי-התאמה בין הגירסה האנגלית לגירסאות שאינן באנגלית, תגבר הגירסה האנגלית של הרישיון, כל עוד הדבר אינו אסור לפי החוק המקומי באזור מגוריך.

15. הכרה בצדדים שלישיים.
א. חלקים מהתוכנה של Apple עשויים להשתמש או לכלול תוכנה של צדדים שלישיים וחומר אחר המוגן בזכויות יוצרים. הכרה בצדדים שלישיים, תנאי רישוי וויתורים בנוגע לחומר כאמור, כלולים במסמכים האלקטרוניים של התוכנה של Apple, ושימושך בחומר כאמור כפוף לתנאים שלהם לפי העניין. השימוש ב-Google Safe Browsing Service הינו בכפוף לתנאי השירות של Google (https://www.google.com/intl/en/policies/terms/) ולמדיניות הפרטיות של Google (https://www.google.com/intl/en/policies/privacy/).

ב. ספריות תוכנה מסוימות ותוכנות נוספות של צדדים שלישיים הכלולות בתוכנה של Apple הן תוכנות ללא תשלום והרישיון עבורן ניתן במסגרת הרישיון הציבורי הכללי של GNU (GNU GPL) או הרשיון הציבורי הכללי המוקטן/של הספריה של GNU (GNU LGPL), לפי העניין. ניתן לקבל עותק של של קוד המקור של תוכנה כזו במתכונת הניתנת לקריאה על-ידי מחשב ללא תשלום במסגרת התנאים של רישיון ה-GPL או ה-LGPL, לפי העניין, ללא תשלום למעט עלות המדיה, המשלוח והטיפול, באמצעות בקשה בכתב ל-Apple בכתובת opensource@apple.com. תוכנת ה-GPL/LGPL מופצת בתקווה שהיא תהיה מועילה, אך ללא כל התחייבות, אפילו ללא ההתחייבות המשתמעת של סחירות או התאמה למטרה מסוימת.   עותק של ה-GPL וה-LGPL מצורף לתוכנה של Apple.

ג. שימוש ב-MPEG-4. הרישיון למוצר זה ניתן תחת רישיון MPEG-4 Systems Patent Portfolio עבור קידוד בהתאם לתקן MPEG-4 Systems Standard, למעט העובדה שיש צורך ברישיון נוסף ובתשלום דמי תמלוגים במקרה של קידוד הקשור ל: 1) נתונים המאוחסנים או משוכפלים במדיה פיזית שהתשלום עבורם מתבצע על בסיס כל כותר וכותר ו/או 2) נתונים שהתשלום עבורם מתבצע על בסיס כל כותר וכותר, והם משודרים אל משתמש קצה לצורך אחסון ו/או שימוש לצמיתות. רישיון נוסף כזה ניתן להשיג מאת MPEG LA, LLC. לפרטים נוספים, ראה/י https://www.mpegla.com.

הרישיון למוצר זה ניתן תחת רישיון MPEG-4 Visual Patent Portfolio עבור שימוש אישי ובלתי-מסחרי על ידי צרכן למטרת (1) קידוד וידאו בהתאם לתקן החזותי של MPEG-4 (״וידאו MPEG-4״) ו/או (2) פענוח וידאו MPEG-4 אשר קודד על-ידי צרכן פרטי העוסק בפעילות אישית ובלתי-מסחרית ו/או הושג מספק וידאו המורשה על-ידי MPEG LA לספק וידאו MPEG-4. לא יינתן או ישתמע רישיון עבור כל שימוש אחר. מידע נוסף, לרבות בנוגע לשימוש ורישוי פרסומי, פנימי ומסחרי, ניתן להשיג מ-MPEG LA, LLC. ראה קישור https://www.mpegla.com.

ד. הודעת H.264/AVC  במידה שהתוכנה של Apple כוללת פונקציית קידוד ו/או פענוח מסוג AVC, שימוש מסחרי ב-H.264/AVC דורש רישיון נוסף והתנאי הבא יחול על שימוש כגון זה: ניתן בזאת רישיון לפונקציית ה-AVC במוצר זה, אך ורק לשימוש אישי ובלתי-מסחרי על-ידי צרכן פרטי  לשם (1) קידוד וידאו בהתאם לתקן AVC רגיל (״AVC VIDEO״) ו/או (ב) פענוח וידאו AVC אשר קודד על-ידי צרכן שעוסק בפעילות פרטית ובלתי-מסחרית ו/או וידאו AVC שהושג מספק וידאו המורשה לספק וידאו. ניתן להשיג מידע הנוגע לשימושים ורישיונות נוספים מ-MPEG LA L.L.C. ראה קישור HTTPS://WWW.MPEGLA.COM.

ה. הודעת AMR. הרישיון של פונקציונליות הקידוד Adaptive Multi-Rate (״AMR״) במוצר זה אינו מתיר שיחות קוליות סלולאריות, או שימוש בכל מוצר טלפוני המובנה בארכיטקטורת QuickTime עבור פלטפורמת Windows. הרישיון עבור פונקציונליות הקידוד והפענוח במוצר זה גם אינו מתיר שימוש בתשתית תקשורת סלולרית, כולל:  תחנות בסיס, בקרי תחנות בסיס/בקרי רשת רדיו, מרכזי מיתוג, ושערים אל ומרשת המיתוג הציבורית.

ו. הודעת FAA. נתוני ״תצוגת מיקום מטוסים״ ו״עדכוני מצב של המערכת הארצית של המרחב האווירי״ (המכונים ביחד ״נתוני טיסה״) שמוצגים באמצעות התוכנה של Apple מופקים על-ידי רשות התעופה הפדרלית האמריקאית (ה-FAA).  הינך מסכים/ה שלא להפיץ מחדש נתוני טיסה ללא אישור מראש בכתב מה-FAA. ה-FFA ו-Apple אינן מכירות באף התחייבות, מפורשת או משתמעת (כולל ההתחייבות המשתמעת בנוגע לסחירות והתאמה עבור מטרה מסוימת) בנוגע לשימוש בנתוני הטיסה ולדיוק שלהם. הינך מסכים/ה שה-FAA ו-Apple לא יישאו באחריות, ביחד או לחוד, בגין כל אובדן, נזק, טענה, חבות, הוצאה או קנס, או עבור כל נזק עקיף, מיוחד, משני, אקראי או תוצאתי שנגרם כתוצאה מהשימוש בנתוני הטיסה.  התוכנה של Apple אינה ממומנת או מקודמת על-ידי ה-FAA. ה-FAA אינה אחראית לבעיות טכניות או בעיות במערכת, ואיך לפנות ל-FAA בנוגע לבעיות כאלה או לבעיות תפעוליות שנוגעות לזרימת התנועה.

ז. שימוש ב-Adobe Color Profiles. הינך רשאי/ת להשתמש בתוכנה Adobe Color Profile המצורפת לתוכנה של Apple במסגרת רישיון זה, אך Adobe אינה מחויבת לספק כל תמיכה עבור פרופילי הצבע האלה, כולל שדרוגים או גירסאות עתידיות של הפרופילים או פריטים אחרים.  בנוסף לאמור בסעיפים 8 ו-9 לעיל, Adobe לא תהיה אחראית כלפיך בשום מקרה בגין נזק, טענה או עלות כלשהו. התוכנה Adobe Color Profile המופצת יחד עם התוכנה של Apple זמינה להורדה מ-Adobe גם בכתובת https://www.adobe.com.

ח. הסכם משתמש קצה של Gracenote®. יישום או מכשיר אלה כוללים תוכנה מ-Gracenote בע”מ שבאמריוויל, קליפורניה (להלן “Gracenote”). התוכנה מ- Gracenote(להלן “תוכנת Gracenote”) מאפשרת ליישום זה לבצע זיהוי כונן ו/או קובץ ולהשיג מידע הקשור במוסיקה, לרבות השם, האמן, הרצועה ופרטי הכותרת (“נתוני Gracenote”) משרתים מקוונים או ממסדי נתונים מוטבעים (ביחד “שרתי Gracenote”) וכן לבצע פעולות נוספות. הינך רשאי/ת להשתמש בנתוני Gracenote אך ורק לפעולות שנועדו למשתמש הקצה של יישום או מכשיר אלה.

הינך מסכים/ה כי תשתמש/י בנתוני Gracenote, בתוכנת Gracenote ובשרתי Gracenote לשימושך האישי הלא מסחרי בלבד. הינך מסכים/ה לא להקצות, להעתיק, להעביר או לשדר את תוכנת Gracenote או נתוני Gracenote כלשהם לכל צד שלישי שהוא. הינך מסכים/ה לא להשתמש או לנצל את נתוני Gracenote, תוכנת Gracenote או שרתי Gracenote למעט באופן המותר לך שצוין בזאת באופן מפורש.

הינך מסכים/ה שהרישיון הלא בלעדי שלך להשתמש בנתוני Gracenote, בתוכנת Gracenote ובשרתי Gracenote יסתיים אם תפר/י מגבלות אלה. אם הרישיון שלך מסתיים, הינך מסכים/ה להפסיק כל שימוש בנתוני Gracenote, בתוכנת Gracenote ובשרתי Gracenote. Gracenote שומרת לעצמה את כל הזכויות בנתוני Gracenote, בתוכנת Gracenote ובשרתי Gracenote, לרבות כל זכויות הבעלות. Gracenote לא תישא בשום מקרה באחריות לכל תשלום לך עבור כל מידע שהינך מספק/ת. הינך מסכים/ה ש- Gracenoteבע”מ תהא רשאית לאכוף את זכויותיה תחת הסכם זה נגדך, ישירות בשמה.

השירות של Gracenote משתמש במזהה ייחודי למעקב אחר שאילתות למטרות סטטיסטיות. המטרה של מזהה מספרי המוקצה באופן אקראי היא לאפשר לשירות של  Gracenoteלספור שאילתות בלי לדעת דבר על זהותך. לקבלת מידע נוסף, ראה/י את עמוד האינטרנט של מדיניות הפרטיות של Gracenote עבור השירות של Gracenote.

הינך מקבל/ת רישיון לשימוש בתוכנת Gracenote ובכל פריט של נתוני Gracenote כמות שהם (“as is”). Gracenote אינה מציעה כל מצג של אחריות, מפורש או משתמע, לדיוק של כל נתון Gracenote משרתי Gracenote. Gracenote שומרת לעצמה את הזכות למחוק נתונים משרתי Gracenote או לשנות קטגוריות נתונים מכל סיבה שהיא הנחשבת למספקת בעיני Gracenote. אין כל אחריות לכך שהפעולה של תוכנת Gracenote או שרתי Gracenote תהא נטולת שגיאות או רציפה. Gracenote אינה מחויבת לספק לך סוגי נתונים או קטגוריות נתונים נוספים חדשים או משופרים חדשים שייתכן ש-Gracenote תספק בעתיד והיא רשאית להפסיק את שירותיה בכל עת. Gracenote פטורה מכל אחריות, מפורשת או משתמעת, לרבות, אך ללא הגבלת האמור, אחריות משתמעת לסחירות, להתאמה לתכלית מסוימת, לזכות כותרת ולאי-הפרת זכויות. Gracenote אינה נושאת באחריות לתוצאות שיתקבלו עקב השימוש שלך בתוכנת Gracenote או בשרת Gracenote כלשהו. בשום מקרה לא תישא Gracenote באחריות לנזקים נלווים או תוצאתיים או לכל הפסד הכנסה או הפסד רווחים.  

16. הגבלות על שירות החיפוש של Yahoo. שירות החיפוש של Yahoo הזמין ב-Safari מורשה לשימוש במדינות ובאזורים הבאים בלבד: אוסטריה, אוסטרליה, אורוגוואי, איטליה, איי בהאמה, איי קיימן, אינדונזיה, איסלנד, אירלנד, אל סלוודור, אקוודור, ארגנטינה, ארובה, ארצות-הברית, בולגריה, בלגיה, ברבדוס, ברזיל, בריטניה, ברמודה, גואטמלה, ג’מייקה, גרמניה, גרנדה, דנמרק, דרום קוריאה, הודו, הולנד, הונגריה, ונצואלה, טורקיה, טרינידד וטובגו, יוון, יפן, לוקסמבורג, לטביה, ליטא, מלזיה, מלטה, מקסיקו, נורבגיה, ניו זילנד, ניקרגואה, סין היבשתית, הונג קונג, טייוואן, סינגפור, סלובניה, סלובקיה, סנט וינסנט, סנט לוציה, ספרד, פורטו ריקו, פולין, פורטוגל, הפיליפינים, פינלנד, פנמה, פרו, צ’ילה, צ’כיה, צרפת, קולומביה, קנדה, קפריסין, רומניה, הרפובליקה הדומיניקנית, שבדיה, שוויץ ותאילנד.

EA1775
16/8/2021

————————————
תנאים ומגבלות משלימים ל-Apple Pay

תנאים ומגבלות משלימים אלה ל-Apple Pay (״תנאים משלימים״) משלימים את הסכם הרישיון עבור ה-macOS (ה״רישיון״); הן תנאי הרישיון והן תנאים משלימים אלה מפקחים על השימוש שלך בתכונה Apple Pay, אשר תיקרא ״השירות״ במסגרת רישיון זה. מונחים מודגשים בתנאים משלימים אלה נושאים את המשמעויות שצוינו ברישיון.

1. סקירה והגבלות שימוש

התכונה Apple Pay מאפשרת לך לאחסן ייצוגים וירטואליים של כרטיסי אשראי, חיוב וכרטיסים ששולמו מראש, כולל Apple Card, שנתמכים על-ידי התכונה Apple Pay (״כרטיסי תשלום נתמכים״) ועושים שימוש במחשבי Mac נתמכים על מנת ליזום או לבצע תשלומים באתרים. ייתכן שתכונות Apple Pay של תוכנת Apple יהיו זמינות באזורים נבחרים בלבד, אצל מנפיקי כרטיסים נבחרים, ברשתות תשלום נבחרות ומול סוחרים נבחרים. התכונות עשויות להשתנות לפי אזור, מנפיק וסוחר. הכרטיסים הנתמכים עשויים להשתנות מעת לעת.

התכונה Apple Pay מיועדת לשימושך האישי והינך רשאי להקצות אך ורק כרטיסים נתמכים ששייכים לך. אם הינך מקצה כרטיס נתמך ששייך לארגון, הינך מכריז/ה כי הדבר נעשה בהרשאת המעסיק וכי קיבלת הרשאה לאגד את מעסיקך לתנאי שימוש אלה ולכל העסקאות שינבעו מהשימוש בתכונה זו.

הינך מסכים/ה שלא להשתמש ב-Apple Pay למטרות בלתי חוקיות או למטרות הונאה, או לכל מטרה אחרת האסורה לפי הרישיון ולפי תנאים משלימים אלה. בנוסף, הינך מסכים/ה להשתמש ב-Apple Pay בהתאם לחוקים החלים ולתקנות הישימות. הינך מסכים/ה שלא להתערב ולא להפריע לשירות של Apple Pay (לרבות גישה לשירות באמצעים אוטומטיים) או לשרתים או רשתות המחוברים לשירות, או לקווי מדיניות, דרישות או תקנות של רשתות המחוברות לשירות (לרבות גישה בלתי מורשית לנתונים או תעבורה בהן, שימוש בנתונים כאלה או ניטור שלהם)

2. השימוש במחשבי Mac

ניתן להשתמש ב-Apple Pay במחשבי Mac נתמכים על מנת לבצע תשלומים באתרים שהנך נכנס/ת אליהם באמצעות Safari. לשימוש בתכונה זו, עליך להחזיק בכרטיס נתמך שהוקצה למכשיר iOS או ל-Apple Watch נתמך (״מכשירים נתמכים״). בעת השלמת הרכישה באתר באמצעות Apple Pay, תתבקש/י לאשר את העסקה באמצעות מכשיר נתמך

בנוסף לתנאים הכלולים במסמך תנאים ומגבלות משלימים זה, השימוש שלך ב-Apple Pay למטרת ביצוע תשלומים באתרים שניגשת אליהם באמצעות Safari כפוף לתנאים ולמגבלות המשלימים של Apple Pay החלים על המכשירים הנתמכים שלך, שתוכנם תקף גם למסמך זה מתוקף אזכורם. ניתן לגשת לתנאים אלה על ידי מעבר אל: ״הגדרות״ > ״כללי״ > ״אודות״ > ״משפטי״ > ״רישיון״ ממכשיר ה-iOS שלך, או ״אודות״ > ״משפטי״ > ״רישיון״ מיישום ה-Apple Watch במכשיר iOS מקושר. המכשירים הנתמכים עשויים להשתנות מעת לעת.

ב-MacBook Pro עם Touch ID מובנה, ניתן להגדיר את Apple Pay על ידי הקצאת כרטיסים נתמכים ושימוש ב-Apple Pay לביצוע תשלומים באתרים שהנך ניגש/ת אליהם באמצעות Safari. על מנת להשתמש ב-Apple Pay במחשבי Mac אלה, עליך להחזיק בכרטיסים נתמכים המשויכים לחשבון iCloud פעיל. Apple Pay זמין רק למשתמשים שגילם 13 ומעלה, ועשוי להיות כפוף למגבלות נוספות על בסיס גיל שנאכפות על ידי iCloud או על ידי מנפיק הכרטיסים הרלוונטי של הכרטיסים הנתמכים שלך.

3. הקשר של Apple אתך

Apple אינה מעבדת תשלומים ואין לה כל פיקוח אחר על תשלומים, החזרים, החזרות, נקודות, צבירות, הנחות או כל פעילות מסחרית אחרת שעשויה לנבוע משימושך בתכונה זו. 

תנאי ההסכם של מחזיקי כרטיס שנקבעו עבורך על ידי מנפיק הכרטיס ימשיכו לפקח על שימושך בכרטיסים הנתמכים ועל השימוש בהם בהקשר של Apple Pay. באופן דומה, רכישת טובין או שירותים באמצעות התכונה Apple Pay תהיה כפופה לתנאים ולהגבלות של הסוחר. 

כרטיס Apple Card זמין רק בארצות הברית ומונפק על-ידי בנק גולדמן-זקס בארצות הברית, בסניף שבסולט לייק סיטי (״המנפיק של Apple Card״). אם הגשת בקשה להנפקת Apple Card, למעשה הינך מגיש/ה בקשה לפתיחת חשבון אצל המנפיק של Apple Card. כרטיסי Apple Card זמינים רק לבני 18 ומעלה (או גיל ההגעה לבגרות במקום מגוריך). המוסד הכספי הממונה על הצעת כרטיסי Apple Card עשוי להשתנות והשימוש שלך ב-Apple Card כפוף לתקנון של הגוף הממונה.

אף תנאי ברישיון זה או בתנאים משלימים אלה לא ישנה את התנאים של הסכמי מחזיקי כרטיסים או סוחרים, או של תקנונים אחרים שהינם רלוונטיים לשימוש בתכונות של Apple Pay, ותנאים כאלה יפקחו על שימושך במאפיין הישים של Apple Pay ועל הייצוג הווירטואלי שלו במחשב ה-Mac הנתמך שלך.

הינך מסכים/ה כי Apple אינה צד בהסכמי מחזיקי הכרטיסים או הסוחרים שלך וכן אינה אחראית (א) לתוכן, לדיוק או לאי הזמינות של כרטיסי תשלום, פעילויות מסחריות, עסקאות או רכישות בעת השימוש בפונקציונליות של Apple Pay; (ב) להנפקה של כרטיסים או להערכת הזכאות לכרטיס; (ג) להחלטות הקצאה שמתקבלות על-ידי מנפיק, סוחר או צד שלישי אחר לגבי כרטיס נתמך; (ד) לצבירת נקודות או הטבות או למימושן במסגרת תכנית של סוחר זה או אחר; או (ה) למימון או טעינה מחדש של כרטיסים ששולמו מראש. בכל מחלוקת או שאלה באשר לכרטיסי תשלום או פעילויות מסחריות קשורות, יש לפנות למנפיק או לסוחר הרלוונטי.

4. פרטיות

בעת השימוש ב-Apple Pay לביצוע עסקה בתשלום שתבוצע באמצעות מכשיר נתמך, Apple Pay יעביר פרטי תשלום בתבנית מוצפנת בין ה-Mac שלך והמכשיר הנתמך במטרה להשלים את העסקה. בעת השימוש ב-Apple Pay לביצוע עסקה בתשלום ב- MacBook Pro עם Touch ID מובנה, פרטי התשלום שלך יסופקו בתבנית מוצפנת לאתר כחלק מהעסקה. בעת הוספת כרטיס ל-Apple Pay או ל-MacBook Pro עם Touch ID מובנה,  מידע לגבי המכשיר שלך, כגון אם הגדרות מסוימות מופעלות במכשיר ודפוסי שימוש במכשיר (למשל, אחוז הזמן שבו המכשיר נמצא בתנועה, מספר משוער של שיחות בשבוע), יישלחו ל-Apple על מנת לקבוע את זכאותך וכדי למנוע הונאה. ניתן למצוא מידע מפורט על הנתונים האישיים שנאספים, משותפים או נמצאים בשימוש כחלק מהשימוש שלך ב-Apple Pay על-ידי קריאת הודעות הפרטיות הספציפיות לשירות הרלוונטי, כולל ״אודות Apple Pay ופרטיות״. ניתן למצוא הודעות אלה במכשיר ה-iOS, במחשב ה-Mac או ביישום Watch במכשיר iOS מקושר, או בכתובת https://www.apple.com/legal/privacy/. השימוש שלך ב-Apple Pay מהווה את הסכמתך לשידור, איסוף, החזקה, עיבוד ושימוש במידע זה על-ידי Apple, חברות הבת שלה וסוכניה במטרה לספק ולשפר את השירות והמאפיינים של Apple Pay.

5. אבטחה; מכשיר שאבד או הושבת

התכונה Apple Pay מאחסנת ייצוגים וירטואליים של הכרטיסים הנתמכים שלך, והנך מבין/ה ומאשר/ת כי מתן קוד הגישה או הסיסמה למכשיר שלך לצד שלישי או מתן הרשאה לצד שלישי להוסיף את טביעת האצבע שלו/ה כדי להשתמש ב-Touch ID במכשיר הנתמך או ב-Mac שלך עשויים לאפשר להם לבצע תשלומים באתרים באמצעות Apple Pay מה-Mac שלך. הינך אחראי/ת באופן בלעדי לשמירה על אבטחת המכשירים שלך וקודי הגישה והסיסמאות שלהם. הינך מסכים/ה כי אין ל-Apple כל אחריות במקרה שתאבד/י או תשתף/י את הגישה למכשיר או אם תבצע/י ב-macOS שינויים ללא רשות.

אם המכשיר הלך לאיבוד או נגנב והתכונה ״מצא את ה-iPhone שלי״ או ״מצא את ה-Mac שלי״ מופעלת, תוכל/י להשתמש בה או ב-https://www.icloud.com כדי לנסות להשבית את היכולת לשלם באמצעות הכרטיסים הווירטואליים הנתמכים במכשיר על-ידי העברתו ל-Lost Mode. ניתן גם למחוק את המכשיר, פעולה אשר תנסה להשבית את היכולת לשלם באמצעות הכרטיסים הווירטואליים הנתמכים המאוחסנים במכשיר, וגם תנסה להסיר את הכרטיסים שתומכים ב-Apple Pay. עליך גם להתקשר למנפיק של הכרטיסים הנתמכים כדי למנוע גישה בלתי מורשית לכרטיסים הווירטואליים הנתמכים שלך.

אם תדווח/י על חשד להונאה, או במקרה ש-Apple תחזיק בחשד כזה, הינך מסכים/ה לשתף פעולה עם Apple בכל חקירה שתהיה ולנקוט כל אמצעי למניעת הונאה שאנו נציין.

6. הגבלת חבות

בנוסף לכתבי העדר אחריות והגבלת אחריות המפורטים ברישיון זה, APPLE אינה נוטלת כל אחריות לרכישות, תשלומים, עסקאות או פעילויות מסחר אחרות שיבוצעו באמצעות APPLE PAY, והינך מסכים/ה להסתמך אך ורק על הסכמים שייתכן ויש לך עם מנפיק הכרטיס, עם רשת התשלום או עם הסוחר לפתרון שאלות או מחלוקות הקשורות לכרטיסים הנתמכים, לכרטיסים הווירטואליים הנתמכים ולפעילויות מסחריות קשורות.